GiliGold/VAD_KnessetCorpus huggingface dataset:
<שלמה דיכובסקי: אני ביקשתי למנות, מיניתי יותר נכון, ועדה בראשות דיין, הרב דוד מלכה, שבוחנת את הרשימה אחד לאחד, ובודקת מי יכול להישאר ברשימה, מי לא צריך להישאר ברשימה.
<שלמה דיכובסקי: לצערי, הרשימה במצב של ערבוביה בין סוגים שונים, מחצית מן הרשימה הם אינם יהודים בכלל.
<שלמה דיכובסקי: אינם יהודים אנחנו נרשום 300 אלף, אינני יודע כמה, זה עדיין שיירים של בלבול ברשימה.
<שלמה דיכובסקי: אנחנו ננפה את הרשימה, נעמיד אותה על המספר המדויק שהוא קטן בהרבה מן המספר המוצע.
<שלמה דיכובסקי: זה נעשה, בודקים תיק תיק, אחד לאחד, דיין עובד פעם בשבוע, עם דורית שנמצאת אצלנו במחלקה.
אמנון כהן: אפשר לתגבר את זה לתקופה מסוימת שיגמור את זה כמה שיותר מהר?
<שלמה דיכובסקי: צריך להוציא אותו מן הדיונים, אין לנו דיינים.
<שלמה דיכובסקי: הלוואי שימנו.
אמנון כהן: כבודו, יש פרוייקטים אד-הוק, מה שצריך כמדינה לטפל בו, אתה אומר היו כמויות אסטרונומיות.
<שלמה דיכובסקי: לסגור בית דין לחודש, לקחת את אותו דיין, לא פשוט.
אמנון כהן: כן, לא רק אותו דיין, קח עוד שתיים, שלוש, ביחד שיעשו.
<שלמה דיכובסקי: אני מוכן לבדוק.
אמנון כהן: כבודו ייקח על עצמו, תוך חודש ימים אנחנו מזמנים אותו, יגיד לנו שהכול מסודר.
אמנון כהן: סך הכול דיברנו על 300 אלף, סך הכול יש 21 אלף, ונגמר הסיפור...
<שלמה דיכובסקי: לא 21 אלף, יש 5,000 ומשהו, מחצית אינם יהודים, חלק מהרשימה אלו זוגות שהתגרשו וחזרו לעצמם.
אמנון כהן: חודש יספיק לכבודו?
<שלמה דיכובסקי: למה חודש, פחות, אני אבדוק את האפשרות.
<נתן נתנזון: שייקחו דיין פנסיונר.
אמנון כהן: מי משלם, אתה?
<טלי דג'ין: עברנו די מהר על העניין של רישום נישואין של יוצאי אתיופיה, אבל קיימת שם בעיה מאוד רצינית, שאחרי שזוגות יוצאי אתיופיה עוברים תהליך של בירור יהדות, לכאורה, הם יכולים לפתוח בכל מועצה דתית את התיק שלהם, אבל זה לא המצב.
<טלי דג'ין: יש מועצות דתיות שמסרבות לפתוח תיקים ליוצאי אתיופיה עם שיעור נישואין.
<טלי דג'ין: אין הליכי משפט, אין איך לפתור את הבעיה הזאת.
אמנון כהן: כבודו מכיר את התופעה?
<רצון ערוסי: הרבנות נתנה פתרון פרגמטי, ברגע שיש לנו מקרה כזה, במיידי מעבירים את זה לרב שיטפל בזה.
<חזקיהו סאמין: תפנה אותם אלינו ואנחנו נטפל בזה.
<טלי דג'ין: ודאי יש פניות תלויות ועומדות בבית משפט בדיוק בעניין הזה.
<טלי דג'ין: ראש מועצה דתית ראש העין, בריש גלי אומר, הרבנים האתיופים לא יודעים - - - אין כלום איך להתמודד.
אמנון כהן: טלי, אחרי הדיון תשבו מספר דקות עם הרב סאמין, הוא אחראי על זה.
אמנון כהן: קודם כל שיהיה לכם ערוץ פתוח, כל מקרה שיש לך, ישר לפנות אליו, הוא כמובן כמיטב יכולתו ותפקידו לעזור ולסייע.
אמנון כהן: איפה את נתקלת בבעיה בקהילה האתיופית אנחנו רוצים להקל, איפה שעברו תהליך, סוכם.
אמנון כהן: עברו את הכול, יש אנשים שמבחינה אידיאולוגית יש להם רב'ה - לא כל הדיינים של הרב עובדיה, יש של אחרים, לכן אמרתי תשימו דיינים רק של הרב עובדיה.
אמנון כהן: אני חייב לסיים דיון.
<שמעון יעקבי: ראשון נתנה - - - יהיה לו משרד מסודר.
אמנון כהן: ידענו שראשון לציון היא עיר רצינית, עיר רצינית מכובדת.
<קריאה: הרב דיכובסקי, זוג מעוכבי נישואין, הילדים שלהם רשומים ברשימה?
<שלמה דיכובסקי: קודם כל יש לנו חוות דעת.
<שלמה דיכובסקי: היועץ המשפטי קבע שאי אפשר אוטומטית לרשום ילדים, אלא לפתוח תיקים ולנהל דיון.
<שלמה דיכובסקי: הילדים גם אם הם תוצאה ישירה של הדיון הקודם, חייבים להיות בעלי דין בפני עצמם.
<שלמה דיכובסקי: לכן אנחנו אוטומטית לא רושמים, אבל מנהל התחום של בירור יהדות הרב מימון פותח תיק, ובית הדין מזמין אותם ומקיימים דיון.
אמנון כהן: יהיה דיון המשך בטוח.
אמנון כהן: כפי שהבטחתי, אפגש עם רבנים ראשיים, אני אבהיר להם, כי שניהם חדשים.
אמנון כהן: אני אקח מספר דוחות ממנהלת הוועדה שקושרים לרבנות הראשית, אעלה בפניהם כרגע ברמה היכרותית, אני אבהיר כדי שילמדו את הסוגיות, אז נחליט אולי נעשה דיון אצלם בנושאים שנוגעים בהם.
אמנון כהן: גם כבודו, אם יש לו משהו להעיר שתקוע שם, אנחנו לעזר.
אמנון כהן: אנחנו רוצים שהמערכות התייעלו לבד, ימצאו נוסחאות לבד, תקנות לבד, חוקים לבד, נהלים, מומחה, בא מאזור משני ההיבטים, כבודו מומחה בתחומים, תמצאו את הנוסחה, לא רוצים אנחנו נעשה חוק, אבל, לא צריך.
אמנון כהן: שתדעו שצרכי הציבור הכי חשוב לנו.
אמנון כהן: העוול בציבור זה מה שחשוב לנו, אנחנו רוצים לפשט, אנחנו רוצים לחתן, נדע בדיוק איפה לעשות, ומה לעשות במינימום זמן, להתחתן, לא יבטל אולם שמחות, ייקח את הרב שהוא רוצה, כל הדברים האלה חשובים לנו מאוד.
אמנון כהן: אנחנו פותחים את הדיון של הוועדה לענייני ביקורת המדינה.
אמנון כהן: על סדר היום נושא רפואת השיניים בצה"ל, דוח מבקר המדינה 63ב', עמ' 109.
אמנון כהן: הוועדה הזו גם עוסקת בנושא צה"ל, מערכת הביטחון, וכל פעם נושא אחר משרד המבקר רואה לנכון להתמקד בו, לבדוק ולבחון, כשלפעמים זה כתוצאה מתלונות ולפעמים זה בתוכנית העבודה.
אמנון כהן: חבר הכנסת אוחיון, החבר'ה בשטח מצפים לצלצול שלך כי הם עדיין מתלבטים למי להצביע.
שמעון אוחיון: בכל מקרה, כנראה שזה פחות חמור מחורים בשיניים.
אמנון כהן: נעשה את זה קצר ולעניין.
אמנון כהן: בוא שב כאן לידי.
אמנון כהן: תן לי כוח מצד ימין, אתה בימין.
אמנון כהן: חבר הכנסת ד"ר אוחיון הוא מישראל ביתנו, לכן אמרתי לו לבוא לשבת מימין.
אמנון כהן: עברתי על הדוח ותיכף ניתן למשרד מבקר המדינה להציג את כל נושא הדוח.
אמנון כהן: על פניו, נראה שיש פה דברים שצריכים לקבל טיפול רציני.
אמנון כהן: כמו שנותנים בשיניים צריך לתת גם טיפול בתוך המערכות.
אמנון כהן: אני מקווה שלאחר פרסום הדוח כל הגופים נכנסו לעובי הקורה ושנשמע היום בשורות ושנשמע שישנו תיקון ליקויים.
אמנון כהן: המטרה היא, מצד אחד, שרופאים מקצועיים ושהרופאים הטובים ביותר ייכנסו לצבא.
אמנון כהן: יש גם בעיה של גיוס עתודאים לנושא.
אמנון כהן: עברתי על הדוח וגם הרבה דברים לא הוסדרו.
אמנון כהן: מצד אחד, רוצים להרחיב את הפעילות כי אם כבר קונים מכשירים ומגייסים רופאים אז אפשר גם להרחיב, ואולי אפילו בתשלום.
אמנון כהן: ראיתי שהרחבתם את הפעילות.
אמנון כהן: אבל הבקרה והבדיקה לפי צורך ולפי התאמות, והעולם המודרני מתקדם והמיכשורים מתקדמים והרפואה גם מתקדמת ואין תמיד את התקינה המתאימה לפי השנים שבהן אנחנו מתקדמים גם בדברים אחרים, אם כי צה"ל הוא תמיד חוד החנית בהרבה מאוד דברים ותמיד הוא הראשון, ולא רק בארץ אלא גם בעולם.
אמנון כהן: ברוך השם דברים מדהימים מפתחים בצבא.
אמנון כהן: בכלל, כל המפעלים החשובים שלנו נרכשים על-ידי הגויים לפני שהם נרכשים על-ידי צה"ל כי יש לנו באמת דברים ייחודיים.
אמנון כהן: אנחנו גם רוצים את זה לראות פה בטיפולי השיניים של הבנים והבנות שלנו שנזקקים מידי פעם כי הם אוכלים שם מצופים ושוקולדים.
אמנון כהן: צריך לתת להם טיפול ראוי.
אמנון כהן: מצד שני, אם אנחנו מדברים על תקציב הביטחון באופן כללי, האם שקלתם פעם אולי בכלל להפריט את השירות הזה?
אמנון כהן: אולי זה יותר כדאי, בעיקר בקרב חיילים שלא נמצאים רחוק מהבית, חיילים שנותנים את השירות במעגל השני והשלישי.
אמנון כהן: אולי כדאי שטיפולי עזרה ראשונה או עקירה פלוס סתימה ייעשו במחיר מסוים.
אמנון כהן: אני חושב שהרבה מאוד קליניקות פרטיות שהולכות עם הקדמה ירצו לקבל אליהן יותר ויותר לקוחות כי יש תחרות.
אמנון כהן: למעשה, בדרך זו החיילים שלנו גם יקבלו שירות ראוי וטוב.
אמנון כהן: אבל בקווים מסוימים לצמצם.
אמנון כהן: למשל, רק עזרה ראשונה.
אמנון כהן: ואז מי שייצא לחופשה יטפל אצל הרופא המשפחתי של משפחתו שאותו משפחתו מכירה ועליו היא סומכת.
אמנון כהן: בגדול, אני חושב שזה גם יחסוך בתקציב כי אתה לא מתחייב לפנסיות, אתה לא מתחייב להחזיק.
אמנון כהן: אבל כמובן שאתם תקבעו מקצועית מה נחוץ ומה אפשר להפריט וגם מבחינת התייעלות.
אמנון כהן: אני יודע שבהתחלה גם פחדו להפריט את נושא המזון ובסוף הוא הופרט ואני חושב שהמזון הוא יותר טוב, המגוון הוא רחב, ופחות זורקים.
אמנון כהן: פעמים רבות היתה תופעה של זריקת אוכל.
אמנון כהן: אחר כך הבנתי שזה בעייתי ואחר כך התחילו לחזור.
אמנון כהן: בכל דבר הרי אנחנו בוחנים, בודקים, מנסים.
אמנון כהן: תמיד אפשר לחזור אחורה.
אמנון כהן: אני חשבתי שקצין רפואה ראשי יבוא, אבל סגנו פה, כן?
<יוסי ביינהרון: סגנו המיועד להיות קצין רפואה ראשי.
אמנון כהן: המיועד, בעזרת השם.
אמנון כהן: האם מונית כבר?
<דודו דגן: כן.
אמנון כהן: בשעה טובה.
אמנון כהן: יש לך שליחות אמיתית לתת גם בריאות, כולל טיפולי שיניים.
אמנון כהן: תן לנו אחר כך סקירה בהרחבה איך אתה רוצה להיכנס לזה, האם שקלתם את זה?
אמנון כהן: האם יש דיון במטה בנושאים האלה?
אמנון כהן: אני הסתכלתי גם מהיבט אחר.
אמנון כהן: הייתי מחובר לנושא הביטחון בוועדה המשותפת כספים-ביטחון לגבי תקציב מערכת הביטחון.
אמנון כהן: הנושאים האלה עלו גם שם.
אמנון כהן: אני פשוט לא עקבתי, יכול להיות שיש כבר בשורות אחרות ואת זה כמובן היינו רוצים לשמוע.
אמנון כהן: אבל לפני כן ניתן למשרד מבקר המדינה.
אמנון כהן: נמצא איתנו תת-אלוף במילואים שהיום הוא משנה למנכ"ל ומנהל חטיבת הביטחון.
אמנון כהן: הוא גם התעסק שנים רבות בתוך המערכת שם, כולל ביקורת, כך שהוא מכיר את הכול גם מהצד הזה וגם מהצד ההוא.
אמנון כהן: ידידי יוסי, בבקשה.
<יוסי ביינהרון: אדוני היושב-ראש, מבקר המדינה כחלק מהיעדים שלו בודק תחומים שקשורים למתן שירות, בעיקר לאזרח, אבל גם לחיילים ואנשי הקבע במקרה הזה.
<יוסי ביינהרון: כמו כן, יעילות, האם זה נעשה ביעילות ונעשה כפי שצריך.
<יוסי ביינהרון: המערך הזה שאנחנו עוסקים בו היום מגלגל בשנה 70 מיליון שקל, זה לא מעט כסף.
<יוסי ביינהרון: הנהנים מהשירות הזה הם חיילים, אנשי קבע, משפחות אנשי הקבע כפי שראית בדוח.
<יוסי ביינהרון: אנחנו בדקנו פרמטרים שקשורים לאיכות השירות, לזכאות לשירות, לבעיות קבועות שקיימות לצערנו שזאת בעיית הרופאים.
<יוסי ביינהרון: אגב, זה לא בעיה רק של רפואת שיניים, זוהי בעיה כוללת.
<יוסי ביינהרון: אם כן, גם איכות הרופאים וגם הימצאות הרופאים או פיתוח הרופאים, ונושא של תפוקת עבודה ובחינה האם התפוקה הזאת היא אכן יעילה, כן או לא.
<יוסי ביינהרון: אלה הנושאים בגדול, אדוני היושב-ראש, שבדקנו.
<יוסי ביינהרון: אני מבקש להביא בפניך את עיקרי הדוח שיוקרא על-ידי מר אביחי לויט.
אמנון כהן: כן, אבל לפני כן אני רוצה לקדם בברכה את המורה יפה בלונד שבאה עם תלמידים מכיתה י"ב, מגמת יחסים בין-לאומיים, בית-ספר עמית-עמל ראשון לציון.
אמנון כהן: יושב איתנו גם חבר כנסת שגר בראשון-לציון.
אמנון כהן: חיברו את זה בכוונה כדי שתראו האחד את השני.
שמעון אוחיון: האם הספיקו להצביע או שאני עוד יכול להשפיע עליהם?
אמנון כהן: אנחנו חיים במדינה דמוקרטית.
אמנון כהן: הם רואים את היושב-ראש שהוא בחור רציני שעושה למען הציבור.
אמנון כהן: אנחנו לא אומרים לכם מה לעשות, אתם אינטליגנטים ואתם לומדים יחב"ל כך שאתם יודעים את הדברים.
אמנון כהן: כמובן שגם עמיתי הוא בחור על הכיפק, אבל יש ויש.
אמנון כהן: זה בבדיחותה.
אמנון כהן: אתם כמובן תעשו מה שאתם מבינים.
אמנון כהן: כמובן שאנחנו רואים פה גם קבוצה של חיילים מחיל המודיעין.
אמנון כהן: אתם תעשו את שליחותכם נאמנה, אנחנו סומכים עליכם.
אמנון כהן: אני מאחל לכם שהקדוש ברוך הוא ישמור עליכם ושתחזרו בריאים ושלמים, איך שבאתם לצבא כך גם תחזרו עם כל החברים שלכם יחד.
אמנון כהן: אני מאחל לכם גם שתקימו בתים נאמנים.
אמנון כהן: בעזרת השם, חלק מכם יחליף גם אותנו בעתיד או את קצין רפואה ראשי בעתיד מי יודע?
אמנון כהן: צריכים לטפח אתכם.
אמנון כהן: אנחנו חוזרים עכשיו לביקורת.
אמנון כהן: מה עם שיניים?
<אביחי לויט: אדוני היושב-ראש, מערך רפואת השיניים בצה"ל נועד להעניק שירותי רפואת שיניים מיטביים לחיילי צה"ל ולתמוך בכשירותם למשימותיהם.
<אביחי לויט: מערך זה כולל 76 מרפאות בפריסה ארצית ובהן 159 רופאים ו-27 שינניות.
<אביחי לויט: בשנת 2011 התקיימו כ-269,000 מפגשי בדיקות וטיפולים במרפאות השיניים, כשני שלישים מהם עם חיילי חובה וכשליש עם אנשי קבע.
<אביחי לויט: עלות המערך כפי שמר ביינהורן ציין מסתכמת בכ-70 מיליון שקל בשנה.
<אביחי לויט: בחודשים ספטמבר 2011 עד מאי 2012 בדק משרד מבקר המדינה היבטים באספקת שירותי רפואת השיניים לחיילי צה"ל.
<אביחי לויט: נבדקו, בין היתר, הנושאים הבאים: תקינה של רופאים ושל שינניות, קליטת רופאי שיניים בצה"ל, סקרים על איכות השירות, מיחשוב מערך רפואת השיניים, אי-התייצבות מטופלים לטיפולי שיניים במרפאות, זמן המתנה לתור לרופא, תפוקות עבודה של רופאי שיניים וטיפול שיניים לבני המשפחה של אנשי הקבע.
<אביחי לויט: עיקרי הממצאים בדוח הם: צה"ל לא ערך ניתוח צרכים עדכני במערך רפואת השיניים.
<אביחי לויט: ניתוח כזה היה אמור להתחשב בנושאים כגון: קביעת מדדים לאיכות רפואת השיניים שצה"ל מעוניין להעניק לחיילים, קביעת משך ההמתנה לתורים בתחומי המומחיות השונים ופריסה מיטבית של מרפאות.
<אביחי לויט: בהיעדר ניתוח כזה לא ניתן לקבוע אם מפתחות התקינה שנקבעו לפני כ-25 שנה מהווים עדיין מענה אמיתי לצרכים.
<אביחי לויט: מחסור בעתודאים במערך רפואת השיניים יוצר פער משמעותי ביכולת לתת מענה איכותי וכמותי לצורכי רפואת השיניים בצה"ל.
<אביחי לויט: חרף העובדה שכבר בשנת 2003 זיהה צה"ל מחסור משמעותי בעתודאים כבעיה המרכזית המאיימת על תפקוד מערך רפואת השיניים, רק לאחר מועד סיום הביקורת הושגה הסכמה בין כל הגורמים המעורבים על אופן הטיפול בבעיה והתוכנית לתיקון המצב יצאה אל הפועל.
<אביחי לויט: בשנים 2009 ו-2010 על אף המלצות צוות בוחנים שלא לקלוט רופאי שיניים שלא עמדו בהצלחה במבחן הקבלה המקצועי ושקיבלו הערכות נמוכות מצוות הבוחנים, החליט עוזר קצין הרפואה הראשי לרפואת שיניים דאז לגייסם וזאת נוכח מחסור ברופאי שיניים.
אמנון כהן: זאת אומרת, קיבלנו רופאים פחות איכותיים כי לא היתה ברירה אחרת?
שמעון אוחיון: כי לא היו לו עתודאים.
אמנון כהן: אתה יכול לקחת מבחוץ, להשכיר?
<אביחי לויט: אלה רופאים שמגיעים מבחוץ, אלה לא עתודאים.
אמנון כהן: למה לרדת ברמה?
אמנון כהן: למה לתת לרופא שהוא לא מספיק טוב לטפל בחייל?
שמעון אוחיון: רק תבהיר מה זה צוות בוחנים.
שמעון אוחיון: אתם גם תבהירו את זה.
<שי גורן: אני אענה.
אמנון כהן: אתה מדאיג אותי כל פעם עם עוד סעיף.
אמנון כהן: אני עכשיו שוקל לשלוח עכשיו בחורים לטיפול שיניים בצבא, אולי לא לשלוח.
<אביחי לויט: התמונה שהתקבלה מהסקר שערך צה"ל במאי 2010 בנוגע לשביעות רצון המטופלים העלתה ירידה ניכרת בשביעות הרצון בכלל הפרמטרים שנבדקו.
<אביחי לויט: נוסף לכך, היא לא שיקפה את שביעות הרצון של כלל החילים משום שהסקר נערך בקרב משרתי הקבע בלבד.
אמנון כהן: מי קבע איזה סקר יהיה?
אמנון כהן: הם קבעו?
<אביחי לויט: כן.
<אביחי לויט: אנשי הקבע מהווים רק כשליש מהמטופלים.
אמנון כהן: ודאי, זה שני שליש זה חיילים סדירים.
אמנון כהן: אותם צריך לשאול.
<אביחי לויט: מערך רפואת השיניים מנוהל ללא מערכת מידע היכולה לספק למפקדים שבמערך נתונים בסיסים לצורך ניהול מיטבי של המערך, לרבות מידע אודות מספר החיילים שטופלו במערך רפואת השיניים ומידת ניצולו.
<אביחי לויט: צה"ל אינו אוכף את הוראת קצין הרפואה הראשי ואת פקודת מטכ"ל בנוגע לצעדים שיש לנקוט במקרים שחיילים ובני משפחה של משרתי הקבע לא התייצבו לטיפולי שיניים שנקבעו עבורם.
אמנון כהן: זאת אומרת, אתה גילית שיש כאלה שנרשמו לרופא ולא הגיעו, יחסית לאלה שמחכים לרופא והתור שלהם בכלל לא מגיע.
אמנון כהן: אתה אומר שהם לא מקבלים שום סנקציה.
אמנון כהן: יכול להיות שאחד מהם הלך פתאום לתרגיל בלילה ונרדם.
אמנון כהן: יכול להיות שאחד מהם עבד כל הלילה ובשעה תשע הוא היה צריך לבוא לרופא שיניים, אבל עד השעה שמונה הוא היה במשימה.
אמנון כהן: האם זה לעיתים קרובות או שזה הנורמה?
שמעון אוחיון: הוא צריך להסביר לנו מה שכיחות הביטולים פה לעומת מה שמקובל במגזר הישראלי.
אמנון כהן: אני חושב שאם הוא ילך לרופא פרטי הוא לא יבטל.
<יוסי ביינהרון: למעשה, זה מה שהדוח אומר, שאין פה אכיפה.
<יוסי ביינהרון: הוא צריך להגיע כי אחרת הוא גם תוקע את התור גם לאחרים.
<אביחי לויט: מחלקת רפואת השיניים לא קבעה מדדים לזמני ההמתנה לתורים לפי סוגי הטיפולים השונים.
<אביחי לויט: בהעדרם לא ניתן לדעת אם זמני ההמתנה הקיימים בפועל הם ארוכים מדי או בגדר נורמות רצויות.
<אביחי לויט: הזכאות הקבועה בפקודת מטכ"ל לטיפולי שיניים בצה"ל בתשלום הורחבה לעשרות אלפי אזרחים נוספים: גמלאים, משפחות מקבלי קצבת פרישה, אלמנות ושארים באמצעות הוראת קצין הרפואה הראשי בלבד ולא באמצעות פקודת מטכ"ל כמתבקש.
<אביחי לויט: במפקדת קצין הרפואה הראשי אין מידע בנוגע לעלות טיפול השיניים לבני משפחות משרתי הקבע.
<אביחי לויט: כתוצאה מכך, בין היתר, צה"ל אינו יודע אם הוא מכסה את עלויותיו במתן טיפולי רפואת השיניים לבני המשפחה של משרתי הקבע.
<אביחי לויט: נתון זה חשוב על מנת שיילקח בחשבון בעת קביעת מחירי המחירון של טיפולי השיניים המוענקים לבני המשפחה של משרתי הקבע.
<אביחי לויט: סיכום והמלצות.
<אביחי לויט: צה"ל מספק שירותי רפואת שיניים לחיילים, ובעיקר לאלה המשרתים בשירות סדיר, חובה וקבע.
<אביחי לויט: נוכח ייעוד מערך רפואת השיניים לתת שירותי רפואת שיניים מיטביים על מנת לקדם את בריאות הפה והשיניים של חיילי צה"ל ראוי כי השירות יהיה איכותי וזמין.
<אביחי לויט: כפי שעולה מדוח הביקורת, קיימים ליקויים במערך רפואת השיניים בצה"ל הבאים לידי ביטוי, בין היתר, בהיעדר מיפוי עדכני בנוגע לצורכי הצבא בתחום רפואת השיניים ובהיעדר מערכת מיחשוב יעילה שתשרת את המפקדים במערך רפואת השיניים ושתהווה כלי ניהול יעיל עבורם.
<אביחי לויט: זאת בנוסף למחסור בעתודאים לרפואת שיניים שמחריף מידי שנה בשנה ומשליך על עצם היכולת להעניק טיפול מיטבי לחיילים, במיוחד במרפאות הפריפריה.
<אביחי לויט: על קצין הרפואה הראשי שהוא הסמכות המקצועית העליונה בצה"ל בכל הנוגע לתחום הרפואה ועל עוזר קצין הרפואה הראשי לרפואת שיניים שמתפקידו לקבוע את המדיניות בתחום רפואת השיניים בצה"ל לפעול לתיקון הליקויים שהועלו בדוח זה.
<אביחי לויט: לדעת מבקר המדינה גם נוכח הליקויים שהועלו בדוח זה יש מקום שצה"ל יבחן את התפיסה של אספקת שירותי רפואה השיניים לחיילים וישקול חלופות בתחום זה.
אמנון כהן: שי, עוזר קרפ"ר, בתחילת הדיון חשוב לנו לשמוע קודם כל נקודתית לגבי תיקון הליקויים.
אמנון כהן: לאחר מכן אבקש לשמוע מקצין רפואה ראשי, המיועד בעזרת השם.
אמנון כהן: אנחנו מאחלים לך בהצלחה יש לך דברים לעשות.
אמנון כהן: אנחנו רוצים לשמוע מך את הראייה הכללית שלו, האם כדאי להפריט, לא כדאי להפריט, נשקלת אפשרות, לא נשקלת, האם עשיתם עבודה בעבר.
אמנון כהן: כמובן אם תרצה להתייחס לדוח אז בבקשה.
אמנון כהן: חשוב לי לשמוע התייחסות לנקודות שציין המבקר, האם נושא זה וזה טופל, איזה דבר זה וזה עומד, מה עשיתם עם עתודאים, מה עשיתם עם החלטות, מה עשיתם פה בנושא הסקר בין חיילים סדירים ולא רק בין אנשי קבע, אם עשיתם איזשהן אמות מידה, תקינה של רופאים כי אם עתודאים לא באים אז כנראה שיש כשל במערכת.
אמנון כהן: אם המדינה רוצה לעודד תחום מסוים באקדמיה, למשל, ויושב איתנו פה ד"ר בבר-אילן והוא יכול להגיד שחסרים לו רופאים או עובדים סוציאליים, אז הוא יכול להגיד שמי שילמד תחום כזה וכזה יקבל מלגה יותר גבוהה על מנת להרחיב את הפעילות בתחום הזה כי יש צורך ציבורי וחברתי בתחום הזה.
אמנון כהן: אם חסרים לו מורים אז הוא ייתן צ'ופר לכל אלה שילמדו הוראה.
אמנון כהן: כמובן שגם פה אם אתם רוצים לשלב עתודאים אז צריך לתת להם דבר כך שתמיד יהיה לכם עודף ולא מחסור ושתגידו שאתם רוצים את הכי טובים.
אמנון כהן: לא להסתפק במי שלא עבר את המבחן, אלא להיפך.
אמנון כהן: הסף הוא אצל מי שעבר הכי גבוה.
אמנון כהן: נניח והציון העובר הוא 93 ואנחנו רוצים מ-93 ומעלה, לא מתפשרים.
אמנון כהן: לא שמי שעבר ב-57 או ב-60 אז הוא מתקבל כי אין ברירה כי צריך לתת טיפול.
אמנון כהן: אין לך אופציה, אין לך ברירה אחרת ואתה כאילו מתפשר על משהו פחות טוב.
אמנון כהן: אולי בגלל זה עדיף לחיילים לטפל בשיניים שלהם כשהם בבית ולכן הם מוותרים על התור פה.
אמנון כהן: אני מבין שהם עושה את מה שטוב להם.
אמנון כהן: אבל מצד שני, הם אולי תוקעים כמה חיילים אחרים שזקוקים לתור הזה.
אמנון כהן: אין בקרה ואתם עסוקים במיליון ואחד דברים, ולכן צריך שיהיה פה מישהו ייעודי שייתן את הראייה המערכתית, את הפיקוח, את הבקרה, וכמובן את הבנייה.
אמנון כהן: כמדינה אנחנו מתקצבים את כל הפעילויות שלכם, אבל ישנם דברים שאפשר לבנות את זה כלכלית.
אמנון כהן: אתה אומר: במקום זה אני רוצה לשים מרפאה לתפארת ועדיפות ראשונה זה חיילי סדיר.
אמנון כהן: כמובן שאם הרופא והשיננית נמצאים אז אני יכול לשלב אנשים אחרים, אנשי קבע ומשפחותיהם.
אמנון כהן: אני מברך על כל מה שהכנסת, אבל אף פעם לא על חשבון אותו חייל סדיר כי זה התכלית שלך.
אמנון כהן: אם אתה אומר ששמת כבר מעבדה יפה ואתה יכול לתת שירות גם לאחרים אז בכיף.
אמנון כהן: תעשה כדי זה יהיה גם כלכלי ושיקנו גם מיכשור חדיש.
אמנון כהן: אתה יכול לעשות כל מרפאה משק כספים סגור וכל אחת תתנהל בעצמה וכמה שפחות אתה תהיה שם שותף.
אמנון כהן: אתה תפקח שהכול בסדר.
אמנון כהן: הראייה צריכה להיות כזאת, אני בא מהתחום הכלכלי וכך אני מסתכל על הדברים, זה נהנה וזה לא חסר – כך תמיד אנחנו עושים.
<דודו דגן: שלושה משפטים.
<דודו דגן: עשו לנו ביקורת מאוד מקצועית.
<דודו דגן: השקיעו שעות, ירדו לפרטי הפרטים.
<דודו דגן: המון סעיפים, נתייחס לכולם.
<דודו דגן: הרבה מהדברים כבר פתרנו.
אמנון כהן: זה מה שחשבנו.
<דודו דגן: תיכף שי יתייחס לביקורת.
<דודו דגן: שנית, יש לנו אחריות כוללת על הבריאות.
<דודו דגן: זה אומר שקצין רפואה ראשי מכוח חוק בריאות ממלכתי חייב לספק שירותי רפואת שיניים, בריאות הנפש ורפואה כללית לכל החיילים באשר הם וללא תלות האם הם מנותקים באיזה מוצב וכו' וכו'.
<דודו דגן: נתייחס לזה.
<דודו דגן: לעניין ההפרטה ולעניין הכלכלי נתייחס בסוף.
אמנון כהן: יש פה איזשהו עניין שהעוזר קיבל סמכויות שלא היה יכול לקבל אותן, או קיבל החלטות שהן צריכות להיות החלטות שלך כקצין רפואה ראשי.
אמנון כהן: אנחנו סומכים על העוזרים שלנו אבל יש דברים שאני אומר: עד כאן, בזה אני צריך לטפל.
<דודו דגן: על זה אני אומר, אם זה מופנה לעוזר זה צריך להיות מופנה אלינו.
<יוסי ביינהרון: אדוני היושב-ראש מתכוון להערה שלנו בביקורת שההרחבה היתה דרך הוראת קצין רפואה ראשי ולא פקודת מטכ"ל.
<דודו דגן: אנחנו נתייחס לזה.
<דודו דגן: זה ליקוי, נתייחס לזה וגם נאמר מה קורה בפועל.
אמנון כהן: סמכות ואחריות הם הדברים שלנו.
אמנון כהן: האם יש מספיק שינניות?
<שי גורן: לא, אבל אני אענה אחד אחד.
אמנון כהן: יש חיילות מוכשרות ביותר.
אמנון כהן: אתה תיכנס לסעיפים.
אמנון כהן: אני עובד סעיף סעיף ואני רוצה לדעת שאני עובד נכון.
אמנון כהן: הציבור שלח אותי לכאן ואני רוצה לוודא שהכול מתנהל כמו שצריך.
אמנון כהן: זה התפקיד שלנו, נכון חבר הכנסת אוחיון?
<שי גורן: לא קל להיות מבוקר, גם לא נעים לפעמים.
<שי גורן: אבל אני חייב להגיד מילה טובה על צוות המבקרים שגם השקיע ועשה עבודה רצינית וגם עשה את זה ברוח טובה ולא יצאנו נפגעים.
<שי גורן: אני אתחיל דווקא עם המחסור בעתודאים ופה אני יכול להיות איש בשורות.
<שי גורן: כמו שאמרו המבקרים, אנחנו הגענו לאיזושהי הסכמה.
אמנון כהן: אני רק רוצה להגיד לתלמידים שיש להם פה שתייה חמה וקרה, תתכבדו.
אמנון כהן: אל תתביישו, שבו ליד הכיסאות.
אמנון כהן: שב, שב.
אמנון כהן: תרגיש בבית.
אמנון כהן: זה הבית שלך.
<יפה בלונד: הדיון נוגע אליהם.
אמנון כהן: כן, העתיד שלנו.
אמנון כהן: מפה תדעו לטפל בשיניים ולבוא כבר מוכנים לצבא, בלי שום עניין.
אמנון כהן: אנחנו סומכים בסך הכול על צה"ל.
שמעון אוחיון: או להתגייס לעתודה.
אמנון כהן: כן, עתודה, שינניות.
אמנון כהן: אל תתביישו.
אמנון כהן: מי שצריך יכול לקחת מים.
אמנון כהן: יש פה גם שתייה חמה.
אמנון כהן: תכין למורה שתייה חמה, ציון טוב תקבל.
אמנון כהן: תשאל מה היא אוהבת, כמה סוכר.
<שי גורן: אני אתחיל דווקא עם המחסור בעתודאים.
<שי גורן: אני שמח להגיד שהפרויקט שאנחנו קראנו לו פרויקט בינה יצא לדרך בשנה שעברה.
<שי גורן: יש לנו הסכם עם האוניברסיטה העברית בירושלים וכמות העתודאים עלתה כבר בשנה שעברה כשהתחלנו את זה לשבעה עתודאים.
<שי גורן: השנה אני שמח להגיד שהתחילו את הלימודים 12 עתודאים.
אמנון כהן: כמה צריך?
<שי גורן: אני צריך כדי לקיים את המערך באופן מלא כ-15 עתודאים, לא יותר.
<שי גורן: 12 מספק אותי.
<שי גורן: לצורך הדוגמה, השנה אני מקבל שלושה עתודאים, שנה קודמת שני עתודאים, וכן הלאה.
<שי גורן: אלה סדרי הגודל שאני חי איתם כבר הרבה מאוד שנים.
<שי גורן: יש פה טבלה מפורטת של מספר העתודאים.
<שי גורן: מספרים כמו 12 לא ראינו עשרים שנה אחורה, בדקנו את זה.
אמנון כהן: עשיתם איזשהן פעולות כדי שזה נהיה כך?
<שי גורן: כן.
<שי גורן: המבקר העיר שלקח זמן רב, אכן לקח זמן רב.
<שי גורן: פרויקט לא פשוט.
<שי גורן: תחילתו היתה בעידוד עתודה, תעודדו יותר, אנשים יבואו יותר.
<שי גורן: הבנו שהבעיות עמוקות יותר ולכן היה פה עמ"ט שערבב מספר גדול של גורמים בצה"ל, כולל תקציבים, כולל עתכ"א, כולל המל"ג והות"ת, וכן הלאה, ובסופו של דבר הפירות הבשילו.
<שי גורן: הנושא הזה, מבחינתנו, מאחורינו.
<שי גורן: עכשיו נותר רק להמשיך את השיווק ולהביא את האנשים הטובים כדי שנקבל אספקה קבועה של עתודאים מידי שנה.
שמעון אוחיון: אם אתה יכול לפרט מה בדיוק עשיתם כדי לפתור את הבעיה של גיוס עתודאים.
שמעון אוחיון: מה השתנה פה בגישה שלכם?
<שי גורן: אני אסביר.
<שי גורן: הניתוח שלנו להבין למה אנחנו לא מקבלים עתודאים הוביל לכך שגילינו באופן לא מפתיע שרפואת שיניים הוא מקצוע אטרקטיבי בישראל, בנרשמים לאוניברסיטה.
<שי גורן: העתודאים שנרשמו לאוניברסיטה היו, לכאורה לפחות, מופלים לרעה.
<שי גורן: הסיבה היא שהם בני 18, גמר לימודים.
<שי גורן: הם ניגשים לפסיכומטרי פעם אחת בלבד כשבממוצע כל מי שהתקבל, בסופו של דבר, עשה לפחות פעמיים ושלוש ושיפר את הציונים שלו.
<שי גורן: כנ"ל בבגרות.
<שי גורן: רוב אלה שהתקבלו בסופו של דבר תיקנו את הבגרויות שלהם.
<שי גורן: העתודאים לא יכולים לתקן בגרויות.
<שי גורן: הדבר השלישי הוא ראיונות קבלה.
<שי גורן: היום כל מוסד עובד עם ראיון קבלה מסודר, עם מבחני אישיות, וכן הלאה.
<שי גורן: ומה לעשות?
<שי גורן: חבר'ה בני 18 לא יכולים להתחרות עם בחור בן 24 אחרי שירות צבאי, ולכן הם היו מופלים לרעה.
<שי גורן: ההסכם שלנו עם האוניברסיטה לוקח בחשבון את הפרמטרים האלה.
שמעון אוחיון: עם אוניברסיטה אחת?
<שי גורן: ההסכם הוא עם אוניברסיטה אחת.
<שי גורן: הוא לוקח בחשבון את הפרמטרים האלה ומתחשב בתנאים האלה כדי שיהיו עתודאים לרפואת שיניים.
<שי גורן: אנחנו עדיין עומדים בסף האוניברסיטאי, שלא יובן אחרת.
שמעון אוחיון: אז זה המחסום העיקרי ולא איזשהו חיבור תוך כדי.
שמעון אוחיון: למשל, רופא רגיל שעובד כאן רואה את האופק שלו ושהוא יכול לעבוד גם במרפאה כזאת או במקום אחר, אבל מחובר בדרך כזאת לאוניברסיטה או לבית-חולים שבו הוא יוכל להשתלם ולהתפתח מבחינה מקצועית.
שמעון אוחיון: שאלתי רופא שיניים של חבר במצפה רמון: האם אתה מגיע?
שמעון אוחיון: האם אתה מבקר?
שמעון אוחיון: האם יש לך הזדמנות להיות בבית-חולים סורוקה, בתל-אביב, במקום שאפשר ללמוד משהו?
שמעון אוחיון: בתל-אביב לא.
שמעון אוחיון: יכול להיות שזה הגורם אלא כמו שאתה אומר גיל ה- 18 הוא הבעיה.
<שי גורן: זו היתה הבעיה.
<שי גורן: אנחנו עדיין מסלול אטרקטיבי לרופאי שיניים.
<שי גורן: איך אני יודע את זה?
<שי גורן: כי בהיעדר עתודאים אני מגייס מהאזרחות ותיכף נגיע לזה.
<שי גורן: אנשים מגיעים לצבא ורוצים לשרת בצבא כרופאי שיניים כך שאני אטרקטיבי מבחינת מסלול שירות.
<שי גורן: ניתוח צרכים ברפואת שיניים.
<שי גורן: כאשר אנחנו באים לנתח את הצרכים ברפואת שיניים מהי רמת העששת, מהי רמת התחלואה, אנחנו ניזונים על המדינה כי משרד הבריאות הוא זה שאמור לספק לנו נתונים.
<שי גורן: אני מזכיר לכם שאין מערכת ציבורית בישראל ברפואת שיניים, זה שוק פרטי.
<שי גורן: בשנת 2003 התעסקו עם הנושא וקיבלנו קביעת משרד הבריאות שקבע שרמת התחלואה במדינת ישראל ברפואת שיניים לא השתנתה בשני העשורים האחרונים ועל פי זה עשינו את התכנון שלנו גם בעמ"ט שעשינו ב-2009 - 2010 על פיזור רופאי שיניים.
<שי גורן: פיזור רופאי שיניים נעשה על-פי מפתח של כמות האנשים ביחידה והוא לוקח בחשבון גם את רמת התחלואה של האנשים.
אמנון כהן: השאלה היא האם במהלך 25 שנה, כפי שמציין הדוח, אנחנו גם אולי עברנו בסיסים, החלפנו דברים?
<שי גורן: נכון.
<שי גורן: דווקא במובן הזה אנחנו מערכת מאוד גמישה.